Alt tegner til at søndagens vejr endelig arter sig rigtigt i surfernes favør ved PWA Cold Hawaii World Cup, der finder sted i Klitmøller i denne uge. Manglende vind og en strandet fiskekutter har gjort, at konkurrencerne foreløbigt har været indstillet hele ugen. Men nu skulle der være håb forude. Arrangørerne forventer, at der kan surfes søndag og indtil da har publikum mulighed for at følge verdenseliten inden for surf på nærmeste hold, mens de øver på de små bølger i Klitmøller. Det skriver Limfjordupdate.

Referat:
Surferne i Klitmøller kan med stor sandsynlighed påbegynde World Cup-konkurrencen på søndag.